[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Riigikontroll uuris SKAIS2 ja teiste riigi tarkvaraarenduste nurjumise po\u0303hjuseid"}, {"text_idx": "#000004", "text": "SKAIS2 hankedokumentides esitatud skeem SKAISi andmevahetuse kohta aastal 2012. Autor/allikas: kuvato\u0303mmis"}, {"text_idx": "#000005", "text": "Riigikontroll analu\u0308u\u0308sis u\u0308heksa infosu\u0308steemi arenduse po\u0303hjal, miks riigi tarkvaraarenduse projektid nii mo\u0303nigi kord ebao\u0303nnestuvad, ning to\u0303i peamiste riskidena va\u0308lja muu hulgas valesti pu\u0308stitatud eesma\u0308rgid, tarkvaraarendaja va\u0308hese kogemuse, o\u0303igusaktide muutmise projekti ka\u0308igus ning puuduliku rahastuse."}, {"text_idx": "#000006", "text": "Auditeeritud u\u0308heksast tarkvaraarenduse projektist ebao\u0303nnestus neli: Eesti teadusinfosu\u0308steem (ETIS2), infosu\u0308steem kohtuta\u0308ituritele ta\u0308itemenetluse la\u0308biviimiseks (e-Ta\u0308itur), sotsiaalkaitse infosu\u0308steemi teine versioon (SKAIS2) ning politsei- ja piirivalveameti isikutuvastuse- ja menetluse infosu\u0308steem (UUSIS)."}, {"text_idx": "#000007", "text": "Ebao\u0303nnestunuks loeti projekt juhul, kui projekti ei viidud la\u0308bi ettena\u0308htud eelarvega, kokkulepitud ajaks ning vajaliku funktsionaalsusega."}, {"text_idx": "#000008", "text": "ETIS2 ebao\u0303nnestus auditi hinnangul kokkuvo\u0303tlikult seeto\u0303ttu, et teadusvaldkonnas tehtud muudatuste to\u0303ttu muutusid ka no\u0303uded infosu\u0308steemile, misto\u0303ttu tuli need muudatused arendamise ka\u0308igus jooksvalt infosu\u0308steemi sisse viia, samuti oli arendusplaan liiga optimistlik. ETIS2 arendus maksis 900 000 eurot ja selle eest vastutas haridusministeerium."}, {"text_idx": "#000009", "text": "ETIS2 ei valminud ta\u0308htajaks ja haridusministeeriumil tuli taotleda EL-i toetuse kasutamisele ajapikendust. Lisaks oli vaja muuta lepingut arendajaga. Pa\u0308rast su\u0308steemi juurutamist on esinenud tehnilisi to\u0303rkeid ja ministeerium tunnistas, et arenduseks, testimiseks ja optimeerimiseks ei ja\u0308a\u0308nud piisavalt aega."}, {"text_idx": "#000010", "text": "Registrite ja infosu\u0308steemide keskuse vastutusalas oleva ja 1,15 miljonit eurot maksma la\u0308inud E-Ta\u0308ituri puhul ei arvestanud arendusprojekti juhtija kasutaja vajadustega, projekti osaliste rollid ega u\u0308lesanded ei olnud selgelt kirjeldatud, osapooltel oli ka koosto\u0308o\u0308probleeme."}, {"text_idx": "#000011", "text": "Arendus valmis ku\u0308ll peaaegu ta\u0308htajaks ja planeeritud raha eest, kuid pa\u0308rast valmimist ilmnesid probleemid selle kasutatavusega ning kasutajate va\u0308lja toodud puuduste ko\u0303rvaldamise maksumuseks on vaja ligi 800 000 euro eest lisato\u0308id, milleks ei ole eelarvest raha eraldatud."}, {"text_idx": "#000012", "text": "SKAIS2 projekt, mille arendusele kulus viis miljonit eurot, lo\u0303petati probleemide to\u0303ttu kompromisslepinguga, mille alusel ja\u0308eti to\u0308o\u0308d pooleli. Valmis ainult osa rakendusi ning su\u0308steemi ka\u0308ivitamise ja\u0308rel ilmnesid vead to\u0308o\u0308s ning andmevahetuses."}, {"text_idx": "#000013", "text": "Auditi ja\u0308rgi ei olnud SKAIS2 arenduses po\u0303hitegevuse protsessid kirjeldatud ega optimeeritud ning o\u0303igusakte muudeti sageli, misto\u0303ttu tuli teha muudatusi ka\u0308imasolevates arendustes. Projekti osaliste rollid ega u\u0308lesanded ei olnud selgelt kirjeldatud ning samuti ilmnesid probleemid rahastusega. Selle arenduse eest vastutavad sotsiaalministeerium ning tervise ja heaolu infosu\u0308steemide keskus."}, {"text_idx": "#000014", "text": "Auditis on va\u0308ja toodud, et arendusprojekti plaani muudeti mitu korda ja arendajatele edastatud info oli sageli muutlik ja vastuoluline. Projektimeeskonna koosto\u0308o\u0308 oli keeruline, sest nende visioon oli kohati erinev ja mitmeti to\u0303lgendatav. Probleemid tekkisid ka rahastamisega, sest sotsiaalministeerium lootis raha saada EL-i to\u0303ukefondidest, kuid raha saamine viibis."}, {"text_idx": "#000015", "text": "UUSIS-e ebao\u0303nnestumine tulenes aga sellest, et o\u0303igusakte muudeti sageli, puudus oli arendajatest ja rahast, arendajad vahetusid, kontroll arenduse kvaliteedi u\u0308le oli puudulik ning oli raskusi vananenud infosu\u0308steemi uuendamisega. Siseministeeriumi infotehnoloogia- ja arenduskeskuse vastutusalas olev UUSIS la\u0308ks maksma 2,1 miljonit eurot."}, {"text_idx": "#000016", "text": "Auditis ma\u0308rgitakse, et juhtkond hakkas UUSIS-e u\u0308le operatiivsemat ja\u0308relevalvet tegema alles riigikontrolli auditi ka\u0308igus."}, {"text_idx": "#000017", "text": "Teised valimis olnud projektid olid ehitisregister (EHR), keskkonnaotsingute infosu\u0308steemi Kotkas esimene etapp, maaelu arengu toetuste su\u0308steem MATS, riigihangete register RHR ning riigi infosu\u0308steemi haldussu\u0308steem RIHA. Nende puhul to\u0303i audit ku\u0308ll va\u0308lja mo\u0303ningaid kitsaskohti, kuid neid oli eduteguritest va\u0308hem."}, {"text_idx": "#000018", "text": "Mitu asutust on auditeerimise ja\u0308rel muudatusi teinud"}, {"text_idx": "#000019", "text": "Riigikontrolli ta\u0308helepanekute kohaselt takistavad arendusprojektide elluviimist arenduse ajal o\u0303igusaktides tehtavad muudatused. Sellised muudatused aeglustasid tunduvalt to\u0308o\u0308 valmimist vo\u0303i tekitasid lisakulusid na\u0308iteks ETIS2 ja SKAIS2 puhul, kuid ka muidu edukaks osutunud ehitisregistri (EHR) arenduses. EHR-i arendusta\u0308htajad lu\u0308kkusid korduvalt edasi, sest projekti ka\u0308igus seati EHR-i teenuste moodulile hulk uusi no\u0303udmisi, mida la\u0308hteu\u0308lesande koostamise ajal polnud teada."}, {"text_idx": "#000020", "text": "Probleemiks on ka see, kui arendusprojekte algatades ei mo\u0303elda sellele, et infosu\u0308steemid ka edaspidi toimiksid. Auditeeritud projektidest ei hinnatud nelja projekti - Kotkas I, SKAIS2, e-Ta\u0308ituri ja UUSIS-e - planeerimise ajal, kuidas arendatud tarkvara edaspidi ka\u0308igus hoida ja kui suur on selle iga-aastane hooldus- ja paranduskulu."}, {"text_idx": "#000021", "text": "Sageli ei vasta valminud tarkvara ko\u0303igi kasutajaru\u0308hmade vajadustele. Na\u0308iteks ei olnud riigikontrolli auditeeritud projektidest kuue puhul selge, kas valminud tarkvara vastas kasutajate soovidele ning ka pa\u0308rast arendust ei hinnatud kasutajamugavust ega kasutajate rahulolu."}, {"text_idx": "#000022", "text": "Ka ei ole alati kindlaks ma\u0308a\u0308ratud tarkvaraarenduse reeglistik ning lisaks ei olnud asutustel selgust, kas EL-i toetusraha kasutamise reeglid vo\u0303imaldavad jagada arendused va\u0308iksemateks etappideks."}, {"text_idx": "#000023", "text": "Auditi valim koostati selle po\u0303hjalt, et projekti maksumus pidi olema soovitatavalt u\u0308le poole miljoni euro ja projektid pidid olema vo\u0303imalikult erinevatest asutustest. Lisaks vo\u0303eti osa infosu\u0308steeme valimisse seepa\u0308rast, et nende vastu on olnud suur avalik huvi, see puudutas na\u0308iteks SKAIS2 ja e-Ta\u0308iturit."}, {"text_idx": "#000024", "text": "Auditeeritud no\u0303ustusid u\u0308ldiselt riigikontrolli ta\u0308helepanekutega ja mitmed asutused on juba teinud muudatusi tarkvaraarenduste korralduses vo\u0303i teevad selleks ettevalmistusi."}, {"text_idx": "#000025", "text": "Euroopa Liidu toetuste eest lo\u0303petati eelarveperioodil 2007\u20132013 kokku 232 infokommunikatsiooni tehnoloogia (IKT) valdkonna projekti kogumaksumusega 53,4 miljonit eurot. Riigi infou\u0308hiskonna arengukava viimase eelarveprognoosi ja\u0308rgi peaks ajavahemikul 2014\u20132020 kuluma IKT-lahendustele kokku 223 miljonit eurot."}, {"text_idx": "#000026", "text": "Riigi infosu\u0308steemide haldussu\u0308steemi (RIHA) andmetel on avalikus sektoris kasutusel u\u0308le tuhande infosu\u0308steemi, mis pakuvad nii elanikele kui ka ametnikele erinevaid e-teenuseid. Praegu on kirjeldatud u\u0308le 1500 teenuse. Teenused peavad olema avaldatud majandusministeeriumi hallatavas valitsusasutuste teenuste keskses kataloogis ja vo\u0303imaluse korral ka teenust pakkuva asutuse veebilehel."}, {"text_idx": "#000027", "text": "Tervise infosu\u0308steem hakkab peagi arstidele ravisoovitusi andma"}, {"text_idx": "#000028", "text": "Vello Loemaa: deklaratsioonidest, eriti tervisedeklaratsioonist"}, {"text_idx": "#000029", "text": "Otse kell 13.15 erikomisjonis: miks avaliku sektori tarkvaraarendused ebao\u0303nnestuvad?"}, {"text_idx": "#000030", "text": "Eesti IT-juht: infosu\u0308steemide krooniline alarahastamine on aastatega tekkinud"}, {"text_idx": "#000031", "text": "Kell 21.40 \"Esimeses stuudios\": mis toimub e-riigi kuulsusrikka fassaadi taga?"}, {"text_idx": "#000032", "text": "Sotsiaalkindlustusamet sai valmis SKAIS2 prototu\u0308u\u0308bi"}, {"text_idx": "#000034", "text": "Heategevuslikul teatejooksul osales rekordarv noori"}, {"text_idx": "#000035", "text": "U\u0308le Eesti peeti heategevuslikku teatejooksu"}, {"text_idx": "#000041", "text": "Tallinnat va\u0308isab ja\u0308a\u0308hokilegend Dominik Has\u030cek"}, {"text_idx": "#000042", "text": "Saksa analu\u0308u\u0308tik ERR-ile: to\u0308o\u0308stuse energiatoetus poleks teiste suhtes o\u0303iglane"}, {"text_idx": "#000043", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000044", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000045", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000046", "text": "September to\u0303i erakondade toetusnumbritesse olulisi muutusi"}, {"text_idx": "#000051", "text": "Prokuratuur esitas Olerexile ja selle juhatuse liikmele kahtlustuse"}, {"text_idx": "#000052", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000053", "text": "Video: seminar Eesti teaduseetika hetkeseisust ja tulevikust"}, {"text_idx": "#000054", "text": "Avastatud aine aitab astronautide luid hoida"}, {"text_idx": "#000055", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000057", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000060", "text": "Harkivi hokima\u0308ngijate heategevuslik hokiturnee jo\u0303udis Eestisse"}, {"text_idx": "#000061", "text": "Personalijuht piiramatust puhkusest: to\u0308o\u0308tajad kasutavad seda kohusetundlikult"}, {"text_idx": "#000064", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000065", "text": "O\u0303S 2025 keskendub keele normimisele ja kirjeldamisele"}, {"text_idx": "#000066", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000068", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]